**VREDNOVANJE OSTVARENOSTI  
ODGOJNO-OBRAZOVNIH ISHODA**

* **7.razred-**

**2.7.Kriteriji vrednovanja naučenoga po temama**

|  |  |  |
| --- | --- | --- |
| **OCJENA** |  | **RACIONALNI BROJEVI** |
| **2** | **Usvojenost znanja i vještina** | Povezuje predmetke mjernih jedinica s decimalnim zapisom i potencijom baze 10 i cjelobrojnim eksponentom (deci, centi, mili, mikro).  Uz pomoć učitelja prelazi iz jednoga zapisa racionalnoga broja u drugi uz opisivanje postupka. Računa vrijednost brojevnoga izraza proizašlog iz jednostavne problemske situacije. Zbraja, oduzima, množi (povezuje umnožak dva jednaka racionalna broja s pojmom kvadrata) i dijeli racionalne brojeve primjenjujući svojstva računskih radnji. Množi monom monomom. Zbraja i oduzima jednostavne algebarske izraze s cjelobrojnim koeficijentima. Računa vrijednosti jednostavnih algebarskih izraza za zadane prirodne vrijednosti. Preračunava mjerne jedinice za duljinu,  masu (t, kg, g), vrijeme (min, h, dan), površinu (cm2, m2) povezujući ih s primjerima iz okruženja. |
| **Matematička komunikacija** | Opisuje znanstveni zapis broja kao umnožak koeficijenta (broj između 1 i 10) i potencije baze 10, prepoznaje ga i zapisuje. Čita, zapisuje i tumači znakove <, >, ≤, ≥, =, ≠ pri uspoređivanju racionalnih brojeva.  Opisuje monom i binom. Procjenjuje položaj racionalnoga broja u odnosu na najbliže cijele brojeve. |
| **Rješavanje problema** | Primjenjuje uspoređivanje dvaju racionalnih brojeva istovrsnoga zapisa u problemskim situacijama. |
| **3** | **Usvojenost znanja i vještina** | Prepoznaje i opisuje znanstveni zapis broja. Prelazi iz standardnog zapisa broja u znanstveni. Primjenjuje množenje s potencijama baze 10 i cjelobrojnih eksponenata u problemu. Uspoređuje racionalne brojeve različitoga zapisa. Odabire pogodan oblik zapisa racionalnoga broja u brojevnim izrazima.  Spretno odabire prikladan zapis pri uspoređivanju dvaju racionalnih brojeva u rješavanju problemskih situacija. Samostalno računa vrijednost brojevnoga izraza. Zbraja, oduzima, množi (povezuje umnožak dva jednaka racionalna broja s pojmom kvadrata) i dijeli racionalne brojeve primjenjujući svojstva računskih radnji.  Množi monom binomom. Zbraja i oduzima algebarske izraze. Računa vrijednosti jednostavnih algebarskih izraza za zadane cjelobrojne vrijednosti.  U koordinatnom sustavu na pravcu očitava i zapisuje koordinatu zadane točke u skupu racionalnih brojeva koristeći se matematičkim jezikom.  Preračunava mjerne jedinice za duljinu, masu, vrijeme, volumen (cm3, dm3, m3), površinu i mjeru kuta povezujući ih s primjerima iz okruženja.  Pojednostavnjuje dvojni razlomak. |
| **Matematička komunikacija** | Samostalno organizira koordinatni sustav na pravcu i pridružuje razlomke jednakih nazivnika točkama pravca. Procjenjuje položaj racionalnoga broja u odnosu na najbliže cijele brojeve. Djelomično se točno matematički izražava. |
| **Rješavanje problema** | Djelomično prepoznaje odnose i potrebne računske radnje među zadanim veličinama u problemskome zadatku. Opisuje situacije iz svakodnevnoga života razlomkom. |
| **4** | **Usvojenost znanja i vještina** | Prelazi iz znanstvenoga zapisa broja u standardni uz obrazloženje. Množi s potencijama baze 10 i cjelobrojnih eksponenata u jednostavnim izrazima. Odabire, uz obrazloženje, pogodan oblik zapisa racionalnoga broja u složenijim brojevnim izrazima.  U jednostavnoj problemskoj situaciji reda po veličini više racionalnih brojeva koristeći se matematičkim jezikom.  Obrazlaže odabir matematičkih postupaka pri rješavanju složenih brojevnih izraza.  Množi binom binomom. Zbraja i oduzima algebarske izraze. Računa vrijednosti jednostavnih algebarskih izraza za zadane racionalne vrijednosti.  Pridružuje točke racionalnim brojevima u koordinatnom sustavu na pravcu s unaprijed određenom jediničnom dužinom. Preračunava mjerne jedinice pri rješavanju jednostavnijih problema. |
| **Matematička komunikacija** | Koristeći se matematičkim jezikom opisuje, predočava i primjenjuje jednakost između različitih zapisa racionalnih brojeva (prirodnih brojeva, decimalnih brojeva, decimalnih razlomaka, pravih razlomaka, nepravih razlomaka, mješovitih brojeva, postotaka i promila).  Odabire prikladan zapis u kontekstu.  Obrazlaže odabir matematičkih postupaka pri rješavanju složenih brojevnih izraza. Točno se matematički izražava. |
| **Rješavanje problema** | Problemsku situaciju koju rješava zapisuje linearnom jednadžbom. Preispituje smislenost rješenja. Prepoznaje odnos između dviju veličina u problemskome zadatku i rješava jednostavnije zadatke iz svakidašnjega života. |
| **5** | **Usvojenost znanja i vještina** | Smisleno odabire i primjenjuje znanstveni zapis broja u problemskim situacijama. Reda po veličini racionalne brojeve koristeći se produženom nejednakošću. Odabire pogodan oblik zapisa u problemskoj situaciji koju rješava. Odabire prikladan zapis pri uspoređivanju više racionalnih brojeva u rješavanju problemskih situacija. Izlučuje zajednički faktor u dvočlanome algebarskome izrazu.  Primjenjuje računanje s racionalnim brojevima pri rješavanju problemske situacije.  Pojednostavnjuje algebarske izraze (eksponenata u rezultatu ne većih od 3) u skupu racionalnih brojeva zbrajanjem, oduzimanjem, množenjem i dijeljenjem, primjenjujući svojstva računskih radnji. Odabire pogodnu mjernu jedinicu pri rješavanju problema iz matematike i drugih područja.  U potpunosti je usvojio sve ključne pojmove u vezi s racionalnim brojevima te ih primjenjuje u problemskim zadatcima. |
| **Matematička komunikacija** | Odabire prikladan zapis pri rješavanju brojevnih izraza i problemskih situacija. Tumači dobiveno rješenje u kontekstu problema.  Sigurno i učinkovito bira strategije za rješavanje složenih algebarskih izraza.  Računski i grafički određuje koordinatu polovišta dužine u koordinatnom sustavu na pravcu.  Istražuje i prikazuje u koordinatnom sustavu na pravcu pripadnost intervalu.  Samostalno i sigurno pridružuje točke pravca racionalnim brojevima odabirući pogodnu jediničnu dužinu.  Barata grafički prikazanim podatcima kako bi odgovorio na pitanja koja nadilaze izravno čitanje podataka. Pri rješavanju zadataka samostalno objašnjava tijek rješavanja i pritom pokazuje razumijevanje matematičkih pojmova, izražava se cjelovitim rečenicama i točno rabi matematičku terminologiju. |
| **Rješavanje problema** | Primjenjuje znanstveni zapis broja u izražavanju jako malih/velikih veličina. Modelira linearnom jednadžbom problemsku situaciju koju rješava u skupu **Q**. Računski i grafički određuje koordinatu polovišta dužine u koordinatnom sustavu na pravcu. Istražuje i prikazuje u koordinatnom sustavu na pravcu pripadnost intervalu. Primjenjuje računanje s racionalnim brojevima pri rješavanju problemske situacije. |

|  |  |  |
| --- | --- | --- |
| **OCJENA** |  | **LINEARNE JEDNADŽBE S JEDNOM NEPOZNANICOM** |
| **2** | **Usvojenost znanja i vještina** | Problemsku situaciju zapisuje linearnom jednadžbom oblika *ax* = *b* i rješava ju primjenom ekvivalencije jednadžbi. |
| **Matematička komunikacija** | Odnos dviju veličina prikazanih omjerom prikazuje razlomkom. Postupak obrazlaže uz pomoć učitelja.  Problemsku situaciju uz pomoć učitelja zapisuje linearnom jednadžbom i rješava vezom računskih radnji. |
| **Rješavanje problema** | Problemsku situaciju uz pomoć učitelja zapisuje linearnom jednadžbom. |
| **3** | **Usvojenost znanja i vještina** | Složeniju linearnu jednadžbu, primjenom ekvivalencije jednadžbi, svodi na oblik *ax* = *b* i rješava ju uz provjeru. |
| **Matematička komunikacija** | Odnos dviju veličina prikazanih omjerom u problemskoj situaciji prikazuje razlomkom. Postupke obrazlaže. |
| **Rješavanje problema** | Problemsku situaciju zapisuje linearnom jednadžbom. |
| **4** | **Usvojenost znanja i vještina** | Problemsku situaciju koju rješava zapisuje linearnom jednadžbom. Preispituje smislenost rješenja.  Rješava jednostavne jednadžbe s apsolutnom vrijednošću. Koristi se opsegom i površinom geometrijskih likova za računanje duljina njihovih stranica. |
| **Matematička komunikacija** | Izražava nepoznatu veličinu iz jednostavne linearne jednadžbe oblika *ax* = *b*, gdje su *a* i *b* racionalni brojevi, koristeći se vezom između računskih radnji. Problemsku situaciju samostalno zapisuje linearnom jednadžbom i rješava ju. Provjerava točnost rješenja jednadžbe. |
| **Rješavanje problema** | Problemsku situaciju samostalno zapisuje linearnom jednadžbom i rješava ju. Tumači smislenost rješenja. Preispituje smislenost rješenja i tumači dobiveno rješenje u kontekstu problema. |
| **5** | **Usvojenost znanja i vještina** | Modelira linearnom jednadžbom problemsku situaciju koju rješava u skupu **Q**.  Rješava jednostavne jednadžbe s apsolutnom vrijednosti. |
| **Matematička komunikacija** | Sigurno i učinkovito bira strategije za rješavanje složenih algebarskih izraza.  Analizira problemsku situaciju i zapisuje ju linearnom jednadžbom.  Provjerava točnost i preispituje smislenost rješenja. Opisuje postupak izražavajući se matematički precizno i točno. |
| **Rješavanje problema** | Modelira linearnom jednadžbom problemsku situaciju koju rješava u skupu **Q**. Provjerava točnost rješenja jednadžbe. Preispituje smislenost rješenja i tumači dobiveno rješenje u kontekstu problema. |

|  |  |  |
| --- | --- | --- |
| OCJENA |  | VEKTOTI I TRANSLACIJA |
| 2 | **Usvojenost znanja i vještina** | Crta vektor objašnjavajući njegova svojstva te vektor jednak i suprotan zadanomu.  Prepoznaje translaciju te translatirane crteže i slike. Dopunjava započeti crtež do translatirane slike. Translatira dužinu. |
| **Matematička komunikacija** | Crta i opisuje koordinatni sustav u ravnini. Crta i očitava točke pomoću njihovih koordinata. Crta i opisuje vektor, njegov smjer, orijentaciju i duljinu. U koordinatnom sustavu na pravcu očitava i zapisuje koordinatu zadane točke u skupu racionalnih brojeva koristeći se matematičkim jezikom.  Očitava i crta točke u pravokutnome koordinatnom sustavu u ravnini zadane cjelobrojnim koordinatama koristeći se matematičkim jezikom. Vrlo se teško matematički izražava. |
| **Rješavanje problema** | Rješava jednostavnije problemske zadatke uz pomoć učitelja, prepoznaje relevantne elemente problema i naslućuje metode rješavanja. |
| 3 | **Usvojenost znanja i vještina** | Zbraja dva vektora uz obrazloženje. Translatira trokut i četverokut.  Samostalno organizira koordinatni sustav na pravcu i pridružuje ra zlomke jednakih nazivnika točkama pravca. Procjenjuje položaj racionalnoga broja u odnosu na najbliže cijele brojeve. |
| **Matematička komunikacija** | Prepoznaje i crta jednake i suprotne vektore, opisuje nul-vektor.  Očitava i crta točke u pravokutnome koordinatnom sustavu u ravnini zadane racionalnim koordinatama. Prema zapisu pomoću koordinata prepoznaje i tumači pripadnost točke kvadrantima i koordinatnim osima. Djelomično se točno matematički izražava. |
| **Rješavanje problema** | Rješava jednostavnije problemske zadatke. |
| 4 | **Usvojenost znanja i vještina** | Sigurno i učinkovito zbraja i oduzima vektore. Samostalno i precizno translatira geometrijske likove.  Pridružuje točke racionalnim brojevima u koordinatnom sustavu na pravcu s unaprijed određenom jediničnom dužinom.  Dopunjava i stvara transformirane slike (osna i centralna simetrija, translacija) određene točkama s cjelobrojnim koordinatama. |
| **Matematička komunikacija** | Analizira njegova svojstva vektora koristeći se matematičkim jezikom. Prepoznaje i opisuje lik nastao translacijom.  Samostalno i sigurno crta likove određene točkama s cjelobrojnim koordinatama. Prema zapisu pomoću koordinata prepoznaje i tumači pripadnost točke kvadrantima i koordinatnim osima. |
| **Rješavanje problema** | Crta geometrijske oblike određene pomoću koordinata točaka koje ih određuju. Analizira zadane prikaze uz kritički osvrt. |
| 5 | **Usvojenost znanja i vještina** | Zbraja vektore u složenijim situacijama. Samostalno i precizno translacijom stvara složene slike.  Samostalno i sigurno pridružuje točke pravca racionalnim brojevima odabirući pogodnu jediničnu dužinu. Računski i grafički određuje koordinatu polovišta dužine u koordinatnom sustavu na pravcu. |
| **Matematička komunikacija** | Pri rješavanju zadataka samostalno objašnjava tijek rješavanja i pritom pokazuje razumijevanje matematičkih pojmova, izražava se cjelovitim rečenicama i točno rabi matematičku terminologiju. |
| **Rješavanje problema** | Translacijom stvara složene slike. Dopunjava i stvara transformirane slike (osna i centralna simetrija, translacija). Grafički rješava matematičke probleme. |

|  |  |  |
| --- | --- | --- |
| OCJENA |  | PROPORCIONALNOST I OBRNUTA PROPORCIONALNOST |
| 2 | **Usvojenost znanja i vještina** | Preračunava mjerne jedinice za duljinu, masu (t, kg, g), vrijeme (min, h, dan), površinu (cm2, m2) povezujući ih s primjerima iz okruženja. Prepoznaje proporcionalne veličine i opisuje ih. Primjenjuje proporcionalnost u jednostavnim problemskim situacijama iz stvarnoga života.  Navodi primjer linearne ovisnosti iz stvarnoga života. Tumači ovisnost veličina na grafičkom prikazu linearne ovisnosti.  Računa postotni iznos zadanoga postotka i osnovne vrijednosti. |
| **Matematička komunikacija** | Prepoznaje i opisuje proporcionalne i obrnuto proporcionalne veličine. Prepoznaje i objašnjava linearnu ovisnost veličina iz stvarnoga života.  Prepoznaje elemente postotnog računa u jednostavnoj problemskoj situaciji. Procjenjuje i računa postotni iznos osnovne vrijednosti uz opisivanje postupka. |
| **Rješavanje problema** | U situacijama iz stvarnoga života prepoznaje i objašnjava proporcionalnost i obrnutu proporcionalnost. Povezuje zavisnu i nezavisnu veličinu u problemskoj situaciji. Povezuje uz pomoć učitelja postotak, osnovnu vrijednost i postotni iznos u problemskoj situaciji. |
| 3 | **Usvojenost znanja i vještina** | Određuje i tumači koeficijent proporcionalnosti i obrnute proporcionalnosti. Preračunava mjerne jedinice za duljinu, masu, vrijeme, volumen (cm3, dm3, m3), površinu i mjeru kuta povezujući ih s primjerima iz okruženja. Primjenjuje obrnutu proporcionalnost u jednostavnim problemskim situacijama iz stvarnoga života. Tumači odnos veličina u problemu. |
| **Matematička komunikacija** | Povezuje elemente postotnog računa. Računa postotak i osnovnu vrijednost u jednostavnoj problemskoj situaciji uz obrazlaganje postupka  Oblikuje tablicu pridruženih vrijednosti linearno zavisnih podataka. Grafički prikazuje i analizira promjenu u linearnoj ovisnosti.  Djelomično se točno matematički izražava. |
| **Rješavanje problema** | Analizira promjenu postotnog iznosa s obzirom na promjenu osnovne vrijednosti uz isti postotak. Djelomično prepoznaje odnose i potrebne računske radnje među zadanim veličinama u problemskome zadatku. Opisuje situacije iz svakodnevnoga života proporcionalnošću. |
| 4 | **Usvojenost znanja i vještina** | Preračunava mjerne jedinice pri rješavanju jednostavnijih problema. Primjenjuje proporcionalnost i obrnutu proporcionalnost u problemskim situacijama iz stvarnoga života uz obrazlaganje postupka i analizu rezultata. |
| **Matematička komunikacija** | Povezuje koeficijent proporcionalnosti s omjerom dviju proporcionalnih veličina. Povezuje zavisnu i nezavisnu veličinu u problemskoj situaciji.  Uspoređuje i diskutira prikaze dviju različitih linearnih ovisnosti na istom grafu. Zapisuje linearnu ovisnost formulom *y* = *ax* + *b*, gdje su *a* i *b* racionalni brojevi. Prikazuje linearnu ovisnost grafički u pravokutnome koordinatnom sustavu u ravnini. Točno se matematički izražava. |
| **Rješavanje problema** | Primjenjuje postotni račun u rješavanju jednostavnih problema iz stvarnoga života utvrđujući smislenost dobivenoga rješenja. Analizira promjenu u linearnoj ovisnosti. Primjenjuje računanje postotnoga iznosa zadane osnovne vrijednosti u problemima. Prepoznaje odnos između dviju veličina u problemskome zadatku i rješava jednostavnije zadatke iz svakidašnjega života. |
| 5 | **Usvojenost znanja i vještina** | U potpunosti je usvojio sve ključne pojmove u vezi s proporcionalnošću te ih primjenjuje u problemskim zadatcima. |
| **Matematička komunikacija** | Odabire pogodnu mjernu jedinicu pri rješavanju problema iz matematike i drugih područja. Prepoznaje, opisuje i povezuje elemente postotnoga računa: postotak, postotni iznos i osnovnu vrijednost u problemskoj situaciji. Povezuje linearnu ovisnost s linearnom funkcijom. Pri rješavanju zadataka izražava se cjelovitim rečenicama i točno rabi matematičku terminologiju. |
| **Rješavanje problema** | Modelira proporcionalnošću i obrnutom proporcionalnošću probleme iz matematike i stvarnoga života. Primjenjuje postotni račun pri rješavanju problema iz stvarnoga života te za rješavanje matematičkih problema. Modelira linearnom ovisnošću problem koji rješava, analizira prikaz te na osnovu toga izvodi zaključke. Uspoređuje i diskutira prikaze dviju različitih linearnih ovisnosti na istom grafu. Linearnom ovisnošću modelira i rješava probleme. |

|  |  |  |
| --- | --- | --- |
| **OCJENA** |  | **MNOGOKUTI** |
| **2** | **Usvojenost znanja i vještina** | Prepoznaje vrstu mnogokuta iz predloška i matematičkim jezikom opisuje njegove elemente (stranice, kutovi, dijagonale). Konstruira pravilne mnogokute s tri, četiri ili šest vrhova. Određuje mu opseg i površinu. |
| **Matematička komunikacija** | Analizira nepravilni mnogokut i ističe uočene particije (kvadrat, pravokutnik). Opisuje i računa opseg i površinu nepravilnih i pravilnih mnogokuta.  Ponekad je učenika potrebno upozoravati na urednost i preglednost crteža i geometrijske bilježnice. |
| **Rješavanje problema** | Prepoznaje mnogokute u okruženju. |
| **3** | **Usvojenost znanja i vještina** | Skicira i crta nepravilni mnogokut, analizira ga i ističe uočene particije (trokut, paralelogram). |
| **Matematička komunikacija** | Konstruira pravilne mnogokute. Opisuje mnogokut (stranice, unutarnje i vanjske kutove, dijagonale, središnji kut pravilnoga mnogokuta). Otkriva, obrazlaže i primjenjuje formulu za površinu pravilnoga mnogokuta. Računa opseg i površinu pravilnoga mnogokuta.  Djelomično se točno matematički izražava. Složeniji crteži nisu dovoljno precizni i uredni. |
| **Rješavanje problema** | Opisuje središnji kut i crta karakteristični trokut.  Uz povremenu pomoć učitelja prepoznaje relevantne elemente problema i naslućuje metode rješavanja. |
| **4** | **Usvojenost znanja i vještina** | Uredno i precizno konstruira pravilni mnogokut koristeći se karakterističnim trokutom. Obrazlaže postupak. Pronalazi i opisuje particije (trokut, paralelogram) nepravilnoga mnogokuta. Koristi se opsegom i površinom geometrijskih likova za računanje duljina njihovih stranica. |
| **Matematička komunikacija** | Razlikuje pravilne i nepravilne mnogokute, konveksne i nekonveksne. Istražuje načine računanja opsega i površine geometrijskih oblika uz obrazloženje matematičkim jezikom. Otkriva, obrazlaže i primjenjuje formulu za površinu pravilnog mnogokuta koristeći se površinom karakterističnog trokuta. Točno se matematički izražava, crteži su precizni i uredni. |
| **Rješavanje problema** | Istražuje i primjenjuje svojstva mnogokuta. Preračunava mjerne jedinice pri rješavanju jednostavnijih problema. Istražuje načine računanjea opsega i površine geometrijskih oblika uz obrazloženje matematičkim jezikom. |
| **5** | **Usvojenost znanja i vještina** | Stvara složenije geometrijske motive i uzorke iz svakodnevnoga okružja i umjetnosti koristeći se konstrukcijama pravilnih mnogokuta. Konstruira opisanu i upisanu kružnicu pravilnom mnogokutu. |
| **Matematička komunikacija** | Skicira, crta ili konstruira nepravilni mnogokut. Argumentira odabir strategije za računanje opsega i površine mnogokuta u problemskoj situaciji.  Argumentira odabir strategije za računanje opsega i površine u rješavanju problemske situacije. Lagano se *orijentira* u ravnini. Crteže u bilježnici izrađuje jasno, uredno i pregledno, pri rješavanju zadataka samostalno objašnjava tijek rješavanja i pritom pokazuje razumijevanje matematičkih pojmova. Izražava se cjelovitim rečenicama i precizno rabi matematičku terminologiju vezanu s geometrijskim pojmovima i likovima. |
| **Rješavanje problema** | Argumentira odabir strategije za računanje opsega i površine mnogokuta u problemskoj situaciji za koju kreira formulu. Rješava problemske zadatke iz svakodnevnoga života koristeći se svojstvima skupova točaka u ravnini i procjenjuje smislenost rješenja. Odabire pogodnu mjernu jedinicu pri rješavanju problemske situacije. |

|  |  |  |
| --- | --- | --- |
| **OCJENA** |  | **KRUŽNICA I KRUG** |
| **2** | **Usvojenost znanja i vještina** | Istražuje i otkriva odnos duljine promjera i opsega kruga. Iz promjera poznate duljine na predlošku procjenjuje opseg kruga i obratno. S različitih zadanih grafičkih prikaza istog skupa podataka očitava podatke, uspoređuje ih i interpretira. |
| **Matematička komunikacija** | Opisuje krug i kružnicu i njihove dijelove. Ponekad je učenika potrebno upozoravati na urednost i preglednost crteža i geometrijske bilježnice. |
| **Rješavanje problema** | Navodi primjere kruga i kružnice u okruženju. |
| **3** | **Usvojenost znanja i vještina** | Računa opseg i površinu kruga koristeći se formulom uz objašnjenje. Rezultat zaokružuje.  Određuje relativne frekvencije razvrstanih podataka potrebne za grafički prikaz. Prikupljene podatke prikazuje stupčastim dijagramom relativnih frekvencija i tumači prikaz. |
| **Matematička komunikacija** | Istražuje i računa opseg i površinu kruga i njegovih dijelova.  Djelomično se točno matematički izražava. Složeniji crteži nisu dovoljno precizni i uredni. |
| **Rješavanje problema** | Uz pomoć učitelja prepoznaje relevantne elemente problema i naslućuje metode rješavanja. |
| **4** | **Usvojenost znanja i vještina** | Računa opseg i površinu geometrijskih oblika sastavljenih od krugova, polukrugova i četvrtina kruga.  Prikupljene podatke prikazuje kružnim dijagramom relativnih frekvencija i tumači prikaz. Analizira zadane prikaze uz kritički osvrt. |
| **Matematička komunikacija** | Objašnjava ulogu i svojstva broja π.  Istražuje načine računanja opsega i površine geometrijskih oblika uz obrazloženje matematičkim jezikom. Točno se matematički izražava, crteži su precizni i uredni. |
| **Rješavanje problema** | Analizira rezultate i raspravlja o njima. |
| **5** | **Usvojenost znanja i vještina** | Stvara složenije geometrijske motive i uzorke iz svakodnevnoga okružja i umjetnosti koristeći se konstrukcijama kruga, kružnice i njihovih dijelova.  Modelira površinama i opsezima geometrijskih oblika rješavanje problemske situacije.  Barata grafički prikazanim podatcima kako bi odgovorio na pitanja koja nadilaze izravno čitanje podataka. Donosi odluke na osnovu analiziranih podataka. |
| **Matematička komunikacija** | Izražava se cjelovitim rečenicama i precizno rabi matematičku terminologiju vezanu s geometrijskim pojmovima i likovima. Lagano se *orijentira* u ravnini. Crteže u bilježnici izrađuje jasno, uredno i pregledno, pri rješavanju zadataka samostalno objašnjava tijek rješavanja i pritom pokazuje razumijevanje matematičkih pojmova. Konstrukcijom kreira geometrijske oblike sastavljene od geometrijskih likova. |
| **Rješavanje problema** | Modelira površinama i opsezima geometrijskih oblika (krug i dijelovi, kružnica i dijelovi, kružni vijenac, mnogokuti) rješavanje problemske situacije. Donosi odluke na osnovu prikazanih i analiziranih podataka.  Argumentira odabir strategije za računanje opsega i površine u rješavanju problemske situacije. Rješava problemske zadatke iz svakodnevnoga života koristeći se svojstvima skupova točaka u ravnini i procjenjuje smislenost rješenja. Odabire pogodnu mjernu jedinicu pri rješavanju problemske situacije. |